खाटूश्यामजी, राजस्थान

खाटूश्यामजी भारतीय राज्य राजस्थान के सीकर जिले का एक महत्वपूर्ण कस्बा है। यह खाटूश्यामजी के मन्दिर के लिए प्रसिद्ध है। बाबा खाटू श्याम जी का संबंध महाभारत कालीन बताया जाता है। कथाओं में खाटू श्याम मंदिर का इतिहास हजारों साल पुराना है।

कैसे पहुंचे
खाटू नगरी के समीप ही रींगस जंक्शन ,   श्रीमाधोपुर रेलवे स्टेशन है जहां से खाटू पहुंचा जा सकता है । श्रीमाधोपुर डिपो की रोडवेज बसों की सुविधा यहां पर उपलब्ध है । रींगस से भी आसपास के स्थानो के लिये बसें है । दूर के बड़े शहरों के लिये बसें श्रीमाधोपुर , सीकर व जयपुर से उपलब्ध है।

 दूरियाँ
■ नजदीकी शहर 
 सीकर 
 श्रीमाधोपुर 
 रींगस
 चोमू
 नीम का थाना  
■ मुख्य शहरों से दूरी 
 जयपुर: 80 किमी 
 दिल्ली: 266 किमी
 इन्दौर: 680 किमी 
 जबलपुर: 1000 किमी
 जीणमाता: 26 किमी
 सालासर बालाजी:105 किमी

सबसे नजदीकी हवाई अड्डा जयपुर में है।

 कस्बे की विशेषताएँ
 खाटूश्यामजी 
खाटूश्यामजी का मन्दिर जो प्रसिद्ध मकराणा मार्बल से बना हुआ है कस्बे का सबसे महत्वपूर्ण आकर्षण है। खाटूश्यामजी को कलयुग के देवता माना जाता है।

 श्याम कुंड 
मंदिर से कुछ दूरी पर ही पवित्र श्याम कुंड स्थित है। बाबा श्याम का शीश इसी जगह से प्राप्त हुआ था इस वजह से इस कुंड के पानी को बड़ा पवित्र माना जाता है। ऐसी मान्यता है कि यह पानी पाताल लोक से आता है और जो भी व्यक्ति इस पानी से स्नान करता है उसके सभी पाप धुल जाते हैं। पुरुषों एवं महिलाओं के लिए अलग-अलग कुंड बने हुए हैं। कुंड के पास में ही छोटे श्याम मंदिर के साथ-साथ अन्य कई मंदिर बने हुए हैं।

 श्याम बगीची 
मन्दिर के पास में एक समृद्ध बाग है, जहाँ से देवता को समर्पित करने के लिए फूल प्राप्त किये जा सकते हैं।

 गौरीशंकर मन्दिर 
यहाँ शिव मन्दिर भी है, जो खाटू  श्यामजी के मन्दिर के पास में ही है।

 आरती और दर्शन का समय 

 मंगला आरती: प्रातः 5:30 बजे से प्रातः 4:30 बजे तक
 श्रृंगार आरती: सुबह 8:00 बजे से सुबह 7:30 बजे तक
 भोग आरती: दोपहर 12:00 बजे से 12:00 बजे तक
 शाम की आरती: शाम 6:30 बजे से शाम 7:30 बजे तक
 शयन आरती: रात्रि 9:00 बजे से रात्रि 10:00 बजे तक

 इन्हें भी देखें 
 सीकर ज़िला
 सीकर

 सन्दर्भ 

श्रेणी:हिन्दू तीर्थ स्थल
श्रेणी:सीकर ज़िले के गाँव
श्रेणी:सीकर ज़िला